Diari Oficial de la Generalitat Valenciana


Sumari del DOGV 1782, del 14-05-1992 (1992/824797)

ORDRE de 14 d'abril de 1992, de la Conselleria de Cultura, Educació i Ciència, per la qual es convoca concurs públic per a la concessió de beques de col.laboració en el Catàleg Col.lectiu del Patrimoni Bibliogràfic de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/14/(1)/dof/vci/html**

### Dades del document

Número de DOGV
:   1782

Data del DOGV
:   14-05-1992

Secció del DOGV
:   DISPOSICIONS GENERALS

Número del document
:   1992/824797


Data del document
:   14-04-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 d'abril de 1992, de la Conselleria de Cultura, Educació i Ciència, per la qual convoca concurs públic per a la concessió de beques de col·laboració en el Catàleg Col·lectiu del Patrimoni Bibliogràfic de la Comunitat Valenciana.  
Conèixer els fons bibliogràfics que existeixen a la Comunitat Valenciana és un element indispensable per a l?estudi i la investigació de la nostra història.  
Amb aquesta finalitat cal disposar dels elements de descripció bibliogràfica que en faciliten la localització i garanteixen accedir-hi fàcilment.  
A la Conselleria de Cultura, Educació i Ciència es van assignar per mitjà del Decret 171/1983, de 29 de desembre, les funcions i els serveis transferides per Reial Decret 3066/1983, de 13 d'octubre, en matèria de cultura. Entre aquestes funcions està la de confeccionar el Catàleg Col·lectiu del Patrimoni Bibliogràfic, tasca que realitzaran conjuntament el Ministeri de Cultura i la Conselleria de Cultura, Educació i Ciència de la Generalitat Valenciana en compliment de l'article 51 de la Llei de Patrimoni Històric Espanyol.  
Fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article únic  
Convocar un concurs públic per a la concessió de tres beques de col·laboració en el Catàleg Col·lectiu del Patrimoni Bibliogràfic i aprovar les bases que regiran aquesta convocatòria, les quals s'inclouen en l'annex a aquesta ordre.  
DISPOSICIONS FINALS  
Primera  
Hom faculta la Directora General de Patrimoni Cultural de la Conselleria de Cultura, Educació i Ciència perquè adopte les resolucions necessàries per a l'aplicació i per al desplegament d?aquesta ordre.  
Segona  
Aquesta ordre entra en vigor el dia que es publique en el Diari Oficial de la Generalitat Valenciana.  
València, 14 d'abril de 1992.  
El Conseller de Cultura, Educació i Ciència,   
ANDREU LOPEZ BLASCO  
ANNEX  
Bases per a la concessió de beques de col·laboració en el Catàleg Col·lectiu del Patrimoni Bibliogràfic de la Comunitat Valenciana per a 1992.  
Primera  
Les beques que es convoquen s'adjudicaran mitjançant un concurs públic entre els aspirants que complesquen els requisits següents i els acrediten documentalment:  
1) Ser espanyol i residir a la Comunitat Valenciana.  
2) Ser titulat superior.,  
Les condicions de mèrit que avaluarà la comissió qualificadora són:  
a) Realització d'una prova pràctica sobre descripció i processament tècnic d'un fons bibliogràfic antic: de 0 a 10 punts.  
b) Expedient acadèmic general, eia el qual s'ha de fer constar el nombre de convocatòries per assignatura (original o fotocòpia compulsada): de 0 a 4 punts.  
c) Realització de cursets especialitzats en biblioteconomia i documentació: de 0 a 3 punts.  
d) Altres mèrits relacionats amb la matèria objecte d?aquesta convocatòria: de 0 a 1 punt.  
e) Tesi doctoral: 2 punts.  
Cal acreditar documentalment els apartats b, c, de i e.  
Segona  
Són obligacions del beneficiari:  
a) Col·laborar amb el responsable del Catàleg Col·lectiu del Patrimoni Bibliogràfic de la Comunitat Valenciana en els treballs tècnics que els encarreguen. Per aquesta raó acudiran als locals de la seu actual del Catàleg Col·lectiu esmentat (Biblioteca Pública de València, carrer de l?Hospital núm. 13, València) o a qualsevol altre local que continga fons susceptibles de ser integrats al Catàleg Col·lectiu, durant cinc mesos, amb el mateix horari que el personal de la biblioteca.  
b) Acreditar davant la Conselleria de Cultura, Educació i Ciència la realització de l'activitat o l'adopció del comportament, i el compliment dels requisits i les condicions que determinen la concessió o el gaudi de l'ajuda.  
c) La submissió a les actuacions de control financer que corresponguen a la intervenció general, pel fa a les subvencions i ajudes concedides.  
d) Comunicar a la Conselleria de Cultura, Educació i Ciència l?obtenció de subvencions o ajudes per a la mateixa finalitat procedents de qualsevol administracions o ens públics.  
Tercera  
La dotació de cadascuna de les beques serà de sis-centes vint-i-cinc mil (625.000) pessetes. Es podran fer pagaments fraccionats després de la presentació d'un certificat expedit pel responsable del catàleg i de la demostració per part del becari, segons la forma que determina l'Ordre de 7 de gener de 1991 de la Conselleria d'Economia i Hisenda (DOGV núm. 1.477, 05.02.91) que es troba al corrent de les seues obligacions tributàries i davant la Seguretat Social.  
L?import de les beques es pagarà a càrrec de l'aplicació pressupostària 19.76.592.8.482.6, dins la línia 404/000/92, anomenada ajudes per a la formació en arxius i biblioteques. L?import global màxim destinat a aquestes beques serà d'un milió vuit-centes setanta cinc mil (1.875.000) pessetes.  
Quarta  
Els aspirants al concurs podran sol·licitar individualment la inclusió per mitjà d'una instància adreçada a la Conselleria de Cultura, Educació i Ciència que es podrà presentar al registre general de la Conselleria de Cultura, Educació i Ciència, als serveis territorials d'Educació i Cultura de València, Castelló o Alacant, als centres d'Informació de l?Oficina d'Informació, Iniciatives i Reclamacions de la Generalitat Valenciana o per qualsevol dels mitjans establerts en l'article 66 de la Llei de Procediment Administratiu. En les instàncies constaran les circumstàncies assenyalades en la primera base i l'acceptació de totes les condicions que aquestes bases estableixen.  
El termini de presentació d'instàncies serà de quinze dies hàbils comptadors a partir de l?endemà de la publicació d?aquesta convocatòria en el Diari Oficial de la, Generalitat Valenciana.  
Cinquena  
Hom constitueix la següent comissió qualificadora per avaluar els mèrits dels aspirants:  
Presidenta: Directora General de Patrimoni Cultural.  
Vocals:  
- la Directora de la Biblioteca Pública de València.  
- el Tècnic bibliotecari responsable del Catàleg Col·lectiu del Patrimoni Bibliogràfic a la Comunitat Valenciana.  
Secretari: el Cap de la ' Secció de Documentació Bibliotecària de la Conselleria de Cultura Educació i Ciència.  
La Directora General 5e Patrimoni Cultural resoldrà l'adjudicació de les beques després què els expedients dels aspirants hagen estat valorats.  
La comissió qualificadora podrà proposar que siguen declarades desertes les beques, si considera que no hi ha concursants amb suficients mèrits.  
Els dictàmens i les propostes de la comissió seran inapel·lables.  
Sisena  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà comportar la modificació de la resolució de concessió.  
L?import de les subvencions regulades en aquesta Ordre en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de desenvolupar el beneficiari.  
Setena  
Serà procedent el reintegrament de les quantitats percebudes i l?exigència de l?interès de demora des del moment del pagament de la subvenció en els casos següents:  
a) Incompliment de l?obligació de justificació.  
b) Obtenir la subvenció sense complir les condicions requerides per això.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit recollit en el paràgraf segon de l'apartat anterior, quan la subvenció principal siga de la Generalitat Valenciana pertocarà el reintegrament de l?excés obtingut sobre el cost de l'activitat desenvolupada.  
Vuitena  
Quan en l?exercici de les funcions d'inspecció o control, es deduesquen indicis de la incorrecta obtenció, aprofitament o destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
Novena  
La Conselleria de Cultura, Educació i Ciència serà la propietària dels treballs realitzats i els seus autors no els podran utilitzar sense l'autorització corresponent.  
Deu  
El fet d'haver rebut aquestes beques no estableix cap tipus de relació amb la Conselleria de Cultura, Educació i Ciència, ni comporta cap compromís d'incorporació posterior a la plantilla del centre-seu del Catàleg Col·lectiu del Patrimoni Bibliogràfic de la Comunitat Valenciana.


Còpia Permalink ELI